**Pkp 1**

**Eelnõu nr 1**

**I lugemine**

*koosseisu häälteenamus*

|  |  |  |
| --- | --- | --- |
| VIIMSI VALLAVOLIKOGU | | |
|  | | |
| **MÄÄRUS** | | |
|  | | |
|  | | |
| Viimsi | | 18. juuni 2019 nr |
|  | | |
|  | | |
| Viimsi valla ühisveevärgi ja -kanalisatsiooni arendamise kava 2019-2030 vastuvõtmine |  | |
|  | | |
|  | | |
| Määrus kehtestatakse kohaliku omavalitsuse korralduse seaduse § 22 lõike 1 punkti 37 ning ühisveevärgi ja -kanalisatsiooni seaduse § 4 lõigete 1 ja 2 alusel | | |
|  | | |
|  | | |

1. Võtta vastu „Viimsi valla ühisveevärgi ja -kanalisatsiooni arendamise kava aastateks 2019-2030“ (juurde lisatud).
2. Määrus jõustub kolmandal päeval pärast avalikustamist Riigi Teatajas.

|  |  |
| --- | --- |
|  | |
|  | |
|  | |
| *(allkirjastatud digitaalselt)* | |
| Taavi Kotka |  |
| Vallavolikogu esimees |  |

Eelnõu esitaja: Viimsi Vallavalitsuse arendusosakond

Eelnõu koostaja: Mailis Alt, arendusosakonna juhataja

Kooskõlastanud:

Margus Kruusmägi Helen Rives

abivallavanem vallasekretär

|  |  |
| --- | --- |
| **Seletuskiri** | |
|  | |
| Viimsi Vallavolikogu määruse “Viimsi valla ühisveevärgi ja -kanalisatsiooni arendamise kava 2019 – 2030 vastuvõtmine“ eelnõu juurde |  |
|  | |
|  | |

1. **Sissejuhatus**

Käesolev „Viimsi valla ühisveevärgi ja -kanalisatsiooni arendamise kava aastateks 2019-2030“, edaspidi ka lühendina ÜVK, on Viimsi valla vee-ettevõtte arengu alusdokumendiks, andes meetmed valdkonna jätkusuutlikuks arenguks.

Käesoleva eelnõuga tehakse ettepanek võtta vastu Viimsi valla ühisveevärgi ja -kanalisatsiooni arendamise kava aastateks 2019-2030. Käesoleva arengukavaga antakse ülevaade Viimsi valla ühisveevärgi ja -kanalisatsiooni süsteemide hetkeseisust, senisest töö korraldamisest ja arengu eeldustest ning võimalustest, tagamaks kogu vallas terviklik ja tasakaalustatud elukeskkonna areng.

Antud arengukava on koostatud AS Infragate Eesti töögrupi poolt. Töö teostamise aluseks oli AS Viimsi Vesi ja AS Infragate Eesti vahel 13.08.2018 a. sõlmitud leping 213-18 Viimsi valla Ühisveevärgi ja -kanalisatsiooni arendamise kava koostamiseks.

1. **Määruse eelnõu eesmärk ja sisu**

Määruse eesmärk on kinnitada Viimsi valla ühisveevärgi ja kanalisatsiooni arendamise kava aastateks 2019- 2030.

Ühisveevärgi ja –kanalisatsiooni seaduse 4 lõike 1 alusel ühisveevärk ja -kanalisatsioon rajatakse kohaliku omavalitsuse volikogu kinnitatud ühisveevärgi ja -kanalisatsiooni arengukava alusel. Ühisveevärgi ja -kanalisatsiooni seaduse § 4 lõike 2 alusel koostatakse kava vähemalt 12 aastaks. Kava vaadatakse üle vähemalt kord nelja aasta tagant ja vajaduse korral seda korrigeeritakse. Seejuures tuleb kava täiendada nii, et käsitletava perioodi pikkus oleks taas vähemalt 12 aastat, ning üle vaadatud kava uuesti kinnitada.

Kava peab sisaldama vähemalt:

1. ühisveevärgiga kaetavate alade ja reovee kogumisalade kaarte;
2. dimensioneeritud vee- ja kanalisatsioonirajatiste põhiskeemi, sealhulgas reoveekogumisalade põhiskeemi;
3. ühisveevärgi ja -kanalisatsiooni arendusmeetmete ajakava ning nende hinnangulist maksumust.

Määrus kehtestatakse kohaliku omavalitsuse korralduse seaduse § 22 lõike 1 punkti 37 ning ühisveevärgi ja -kanalisatsiooni seaduse § 4 lõigete 1 ja 2 alusel.

Sama seaduse § 4 lõike 21 alusel peab dimensioneeritud vee- ja kanalisatsioonirajatiste põhiskeem sisaldama vähemalt:

1. veeallikate ja veehaarete ning pumba- ja puhastusrajatiste asukohti, sanitaarkaitsealade ning rõhutsoonide ulatust ja kirjeldust;
2. tulekustutusvee saamise lahendusi ja veevõtukohti;
3. kanalisatsioonisüsteemide kirjeldust, ülevoolu-, pumba- ja puhastusrajatiste ning purgimissõlmede ja väljalaskude asukohti ja kujasid.

Ühisveevärgi ja -kanalisatsiooniga kaetaval alal peab ühisveevärgi ja -kanalisatsiooni omanik või valdaja seda arendama selliselt, et oleks võimalik tagada kõigi sellel alal olevate kinnistute veega varustamine ühisveevärgist ning kinnistutelt reovee ärajuhtimine ühiskanalisatsiooni (Ühisveevärgi ja -kanalisatsiooni seaduse § 4 lõige 4).

Viimsi valla ühisveevärgi ja kanalisatsiooni arendamise kava aastateks 2019-2030 on kättesaadav paberkandjal vallamajas ja elektrooniliselt Viimsi valla kodulehel ja Viimsi Vesi AS kodulehel.

1. **Eelnõu kooskõlastused**

Ühisveevärgi ja -kanalisatsiooni arendamise kava peab olema kooskõlas alamvesikonna veemajanduskavaga. Ühisveevärgi ja -kanalisatsiooni arendamise kava tuleb enne kinnitamist kooskõlastada Keskkonnaameti ja Terviseametiga (Ühisveevärgi ja -kanalisatsiooni seaduse § 4 lõiked 23 ja 24).

Viimsi valla ühisveevärgi- ja kanalisatsiooni arendamise kava 2019-2030 on kooskõlastatud Terviseameti Põhja Talituse poolt 05.06.2019 nr 9.2-5/19/2846-2 ja Keskkonnaameti poolt. Eelnõule lisadokumentides on kooskõlastused lisatud.

1. **Määruse rakendamiseks vajalikud kulutused ja määruse rakendamise eeldatavad tulud**

Määruse rakendamine ei eelda võõrkapitali kaasamist.

AS Viimsi Vesi summaarsed veemajandustegevuse rahavood on täisstsenaariumis positiivsed, mis on kajastatud ÜVK finantsanalüüsi Tabelis 8.10. Tabelis ära toodud finantsprojektsioonid kinnitavad, et AS Viimsi Vesi planeeritavate tulude ja kulude baasilt arvutatud rahavood on käesolevaga kasutatud eeldustel finantsiliselt jätkusuutlikud.

ÜVK finantsanalüüsis kasutatud tulu-kulu eelduste põhjal kujuneb AS Viimsi Vesi veemajanduse rahaliste tulude ja kulude baasil Viimsi vallas tuletatud kumulatiivse rahavoo suuruseks 2030. a lõpuks ca 2 576 tuhat eurot. Seega on käesolevas arengukavas plaanitav investeeringuprogramm AS Viimsi Vesi poolt elluviidav ning AS Viimsi Vesi vee-ettevõtjana on seejuures, arvestades Viimsi valla veemajanduse infrastruktuuri rajatistega seotud investeeringuid ning veeteenuse tarbimise mahte, jätkusuutlik.

Investeeringuprogrammi elluviimise tagab AS Viimsi Vesi iseseisvalt ilma täiendavat laenu võtmata. AS Viimsi Vesi rahastab kõiki investeeringuid, kasutades selleks jooksvaid rahavoogusid. Lühi- ja pikaajalise investeeringuprogrammi kohaseid asenduskulutusi finantsanalüüsi ajahorisondi vältel ei tehta, sest kõigi nimetatud varade eluiga ületab ajahorisondi pikkust. AS Viimsi Vesi ÜVK teeninduspiirkonna summaarsed veemajandustegevuse rahavood on positiivsed ning finantsprojektsioonid kinnitavad, et AS Viimsi Vesi veemajandusvaldkonnale jaotatud kulude ning piirkondlike tulude baasilt arvutatud rahavood on käesolevaga kasutatud eeldustel finantsiliselt jätkusuutlikud.

1. **Määruse jõustumine**

Määrus jõustub kolmandal päeval pärast Riigi Teatajas avaldamist.

|  |
| --- |
|  |
|  |
|  |